 Maguri ambaye anachezea Stand United alifunga mabao mawili wakati Stand United ikishinda kwa mabao 3-0 dhidi ya Majimaji ya Songea kwenye Uwanja wa Kambarage, Shinyanga.Maguri sasa anamefikisha mabao nane katika mechi nane za timu yake, huku akiwa amecheza michezo saba tu. Kasi hiyo ya Maguri inatafsiriwa kuwa na jibu tosha kwa kocha Mkuu wa Simba Dylan Kerr, ambaye alimwacha Maguri dakika za mwisho za usajili huku akiwa bado na mkataba na Simba.Wafungaji wengine ambao wanawania ufungaji bora ni Hamis Kiiza wa Simba ambaye ni raia wa Uganda , Donald Ngoma raia wa Zimbabwe, Amissi Tambwe raia wa Burundi wote wa Yanga na Kipre Tchetche wa Azam raia wa Ivory Coast, ambao kila mmoja ana mabao matano.Wengine ni Simon Msuva wa Yanga na Atupele Green wa Ndanda FC ambao kila mmoja ana mabao matatu.